S-1344/2011

Mál þetta, sem dómtekið var þriðjudaginn 18. október 2011, er höfðað með ákæru útgefinni af lögreglustjóranum á höfuðborgarsvæðinu 6. september 2011, á hendur K-kk-þgf J-kk-þgf J-kk-þgf, kennitala 000000-0000, Brekkuhúsum 3, Reykjavík, fyrir eftirgreind hegningarlaga- og umferðarlagabrot framin á árunum 2008 til 2010.

I.

1.

Fyrir fjársvik með því að hafa, þriðjudaginn 5. ágúst 2008, blekkt starfsmann N1 hf., kt. 000000-0000, á skrifstofu félagsins að Dalvegi 10 í Kópavogi, til að afhenda sér inneignarkort, EGO innkort nr. 51692, að verðmæti kr. 100.000, með því að sækja án heimildar um kortið í nafni Ingvars Helgasonar ehf., kt. 000000-0000, og láta líta út fyrir að hann væri að sækja um kortið í umboði einkahlutafélagsins, en andvirði kortsins var skuldfært á viðskiptareikning þess hjá N1 hf. Síðar sama dag, notaði ákærði kortið í alls sex skipti, í eftirgreindum verslunum og þjónustustöðvum N1 hf., til að greiða fyrir vörur samtals að fjárhæð kr. 99.883.

Telst þetta varða við 248. gr. almennra hegningarlaga nr. 19/1940.

2.

Fyrir fjársvik með því að hafa, á tímabilinu 5. júlí til 8. ágúst 2008, í alls 59 skipti, svikið út vörur og þjónustu, samtals að andvirði kr. 822.541, í eftirgreindum verslunum og þjónustustöðvum Olíuverslunar Íslands hf. í Reykjavík nema annað sé tekið fram, með því blekkja starfsmenn þar til að skuldfæra andvirði varanna og þjónustunnar án heimildar á viðskiptareikning Ogfjarskipta hf., kt. 000000-0000, en ákærði vakti hjá þeim ranga hugmynd um að hann hefði heimild til þess að eiga viðskipti í nafni Ogfjarskipta hf. og kvittaði undir reikninga vegna viðskiptanna með eigin nafni.

Telst þetta varða við 248. gr. almennra hegningarlaga nr. 19/1940.

3.

Fyrir fjársvik með því að hafa, á tímabilinu 2. september til 11. september 2008, í alls 10 skipti, svikið út vörur og þjónustu, samtals að andvirði kr. 127.302, í eftirgreindum þjónustustöðvum Olíuverslunar Íslands hf. í Reykjavík, með því að blekkja starfsmenn þar til að skuldfæra andvirði varanna og þjónustunnar án heimildar á viðskiptareikning Ingvars Helgasonar ehf. hjá félaginu, en ákærði vakti hjá þeim ranga hugmynd um að hann hefði heimild til þess að eiga viðskipti í nafni Ingvars Helgasonar ehf. og kvittaði undir reikninga vegna viðskiptanna með eigin nafni.

Telst þetta varða við 248. gr. almennra hegningarlaga nr. 19/1940.

4.

Fyrir fjársvik með því að hafa, á tímabilinu 25. október til og með 28. október 2008, í alls 3 skipti, svikið út vörur og þjónustu, samtals að andvirði kr. 53.372, á þjónustustöð Olíuverslunar Íslands hf. í Mjódd, Reykjavík, með því að blekkja starfsmenn þar til að skuldfæra andvirði varanna og þjónustunnar án heimildar á viðskiptareikning Askar Capital hf., kt. 000000-0000, hjá félaginu, en ákærði vakti hjá þeim ranga hugmynd um að hann hefði heimild til þess að eiga viðskipti í nafni Askar Capital hf.

Telst þetta varða við 248. gr. almennra hegningarlaga nr. 19/1940.

5.

Fyrir tilraun til fjársvika og gripdeild með því að hafa þann 30. október 2008, á þjónustustöð Olís í Mjódd, Reykjavík, gert tilraun til að svíkja út 65,22 lítra af eldsneyti og símakort, samtals að verðmæti kr. 12.690, en ákærði reyndi að blekkja starfsmenn þjónustustöðvarinnar til að skuldfæra andvirði varanna án heimildar á viðskiptareikning Askar Capital hf. hjá félaginu. Þegar starfsmenn létu ekki blekkjast hvarf ákærði á braut án þess að greiða eldsneytið, að verðmæti kr. 10.690.

Telst þetta varða við 248. gr. sbr. 20. gr. almennra hegningarlaga nr. 19/1940 og við 245. gr. sömu laga.

6.

Fyrir fjársvik með því að hafa, á tímabilinu 6. febrúar 2008 til og með 21. janúar 2009, í alls 11 skipti, svikið út vörur, samtals að andvirði kr. 377.504, um borð í flugvélum Ísland Express ehf. á eftirgreindum flugleiðum, með því að framvísa við greiðslu innistæðulausu fyrirframgreiddu greiðslukorti, Plús korti nr. 4507 4500 0038 5291, sem skráð var á nafn ákærða og honum mátti vera ljóst að ekki var innistæða á og að útgefandi kortsins hafði lokað og skilgreint sem vákort, en ákærði nýtti sér að greiðslukortavélar um borð í flugvélunum voru ekki tengdar síma og gátu því ekki kannað heimildir til úttekta jafnóðum.

Telst þetta varða við 248. gr. almennra hegningarlaga nr. 19/1940.

7.

Fyrir skjalafals með því að hafa, á tímabilinu 6. til 15. maí 2009, í alls 6 skipti, svikið út vörur og þjónustu, samtals að andvirði kr. 61.371, á eftirgreindum bensínstöðvum í Reykjavík, með því að framvísa þar við greiðslu tékkum sem ákærði falsaði á eyðublöð úr tékkhefti frá Landsbanka Íslands, sem var í eigu annars aðila og tilkynnt hafði verið stolið, með því að rita á þá rangt númer tékkareiknings og árita með eigin nafni í reit fyrir áritun útgefanda.

Telst þetta varða við 1. mgr. 155. gr. almennra hegningarlaga nr. 19/1940.

8.

Tilraun til skjalafals með því að hafa þann 26. maí 2009, reynt að nota í viðskiptum við þjónustustöð N1 hf., Skógarseli, Reykjavík, tékka að fjárhæð kr. 7.294, sem ákærði falsaði á eyðublað úr tékkhefti frá Landsbanka Íslands í eigu annars aðila, með því að rita á hann rangt númer tékkareiknings og árita með eigin nafni í reit fyrir áritun útgefanda.

Telst þetta varða við 1. mgr. 155. gr. sbr. 20. gr. almennra hegningarlaga nr. 19/1940.

9.

Fyrir fjársvik með því að hafa í tvö skipti svikið út vörur í verslun Byggt og búið ehf., Kringlunni, Reykjavík, þann 17. október 2009 ryksugu og baðvog samtals að andvirði kr. 91.809, og þann 18. október 2009 ryksugu að andvirði kr. 86.310, með því að blekkja starfsmenn verslunarinnar til að skuldfæra andvirði varanna og þjónustunnar án heimildar á viðskiptareikning Egilssonar hf., kt. 000000-0000, hjá félaginu en ákærði vakti hjá þeim ranga hugmynd um að hann hefði heimild til þess að eiga viðskipti í nafni Egilssonar hf. og kvittaði undir reikninga vegna viðskiptanna með eigin nafni.

Telst þetta varða við 248. gr. almennra hegningarlaga nr. 19/1940.

10.

Fyrir fjársvik með því að hafa þann 6. október 2009 svikið út fjóra hjólbarða samtals að verðmæti kr. 175.680, á hjólbarðaverkstæði N1 hf. að Réttarhálsi 2 í Reykjavík, með því að blekkja starfsmann verkstæðisins til að gefa út reikning fyrir viðskiptunum stílaðan á Securitas hf., 000000-0000, en ákærði vakti hjá honum þá röngu hugmynd að hann væri að kaupa dekkin með heimild og í þágu Securitas og kvittaði undir reikning fyrir kaupunum með eigin nafni.

Telst þetta varða við 248. gr. almennra hegningarlaga nr. 19/1940.

II.

1.

Fyrir fjársvik með því að hafa þann 9. mars 2010, í blekkingarskyni gert leigusamning við H-kvk-þf S-kvk-þf, kt.000000-0000, um leigu á íbúð að Þórðarsveig 6, sem ákærði var sjálfur leigjandi að en hafði hvorki heimild til né í hyggju að leigja út, og þannig fengið hana til að greiða sér kr. 300.000 sem átti að vera fyrirframgreiðsla og trygging vegna leigunnar.

Telst þetta varða við 248. gr. almennra hegningarlaga nr. 19/1940.

2.

Fyrir fjársvik með því að hafa þann 11. mars 2010 í blekkingarskyni gert leigusamning við A-kk-þf S-kk-þf, kt. 000000-0000, um leigu á íbúð að Þórðarsveig 6, sem ákærði var sjálfur leigjandi að en hafði hvorki heimild til né í hyggju að leigja út, og þannig fengið hann til að greiða sér kr. 300.000 sem áttu að vera fyrirframgreiðsla og trygging vegna leigunnar.

Telst þetta varða við 248. gr. almennra hegningarlaga nr. 19/1940.

III.

Fyrir fjárdrátt með því að hafa í janúar 2010 dregið sér Siemens ísskáp og AEG uppþvottavél í eigu leigusala íbúðar sem ákærði leigði að Þórðarsveig 6 í Reykjavík og ákærði hafði umráð yfir samkvæmt leigusamningi. Ákærði seldi ísskápinn og uppþvottavélina án heimildar og tileinkaði sér andvirði þeirra.

Telst þetta varða við 247. gr. almennra hegningarlaga nr. 19/1940.

IV.

Fyrir eftirtalin umferðarlagabrot í Reykjavík, með því að hafa:

1.

Laugardaginn 3. október 2009 ekið bifreiðinni MP-902 (einkanr. KJ II) sviptur ökurétti vestur Miklubraut, á vegarkafla við Kringlumýrarbraut, uns lögregla stöðvaði aksturinn skömmu síðar.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

2.

Föstudaginn 21. maí 2010 ekið bifreiðinni UM-322 án gildra ökuréttinda um bifreiðarstæði við verslunina N1 á Ártúnshöfða, uns hann stöðvaði aksturinn og lögregla hafði afskipti af honum.

Telst brot þetta varða við 1. mgr. 48. gr., a-lið 1. mgr. 50. gr., sbr. a-lið 8. gr. reglugerðar nr. 501/1997 um ökuskírteini, sbr. 1. mgr. 100. gr. umferðarlaga nr. 50/1987, með áorðnum breytingum.

3.

Þriðjudaginn 1. júní 2010 ekið bifreiðinni RR-F74 með 105 km hraða á klst. austur Suðurlandsveg, á vegarkafla við Rauðavatn, þar sem leyfður hámarkshraði var 80 km á klst.

Telst brot þetta varða við 1., sbr. 3. mgr. 37. gr., sbr. 1. mgr. 100. gr. umferðarlaga nr. 50/1987, með áorðnum breytingum.

4.

Laugardaginn 24. júlí 2010 ekið bifreiðinni VA-567 með 107 km hraða á klst. austur Suðurlandsveg, á vegarkafla við Gljúfurholt í Ölfushreppi, þar sem leyfður hámarkshraði var 90 km á klst.

Telst brot þetta varða við 2. mgr. 37. gr., sbr. 1. mgr. 100. gr. umferðarlaga nr. 50/1987, með áorðnum breytingum.

5.

Föstudaginn 30. júlí 2010 ekið bifreiðinni RR-F74 vestur Vesturlandsveg í Mosfellsbæ, á vegarkafla við Úlfarsfell, án þess að hafa ökuskírteini meðferðis við aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu krefjast eftirgreindir þess að ákærði verði dæmdur til greiðslu skaðabóta:

Ákæruliðir í kafla I.

Vegna ákæruliðar 2 er af hálfu Olíuverslunar Íslands hf., kt. 000000-0000, gerð krafa um skaðabætur að fjárhæð kr. 919.674, auk vaxta samkvæmt 8. gr. laga um vexti og verðtryggingu nr. 38/2001, frá síðasta tjónsdegi, 8. ágúst 2008, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Vegna ákæruliðar 3 er af hálfu Olíuverslunar Íslands hf., kt. 000000-0000, gerð krafa um skaðabætur að fjárhæð kr. 127.302, auk vaxta samkvæmt 8. gr. laga um vexti og verðtryggingu nr. 38/2001, frá síðasta tjónsdegi, 11. september 2008, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Vegna ákæruliða 4 og 5 er af hálfu Olíuverslunar Íslands hf., kt. 000000-0000, gerð krafa um skaðabætur að fjárhæð kr. 72.710, auk vaxta samkvæmt 8. gr. laga um vexti og verðtryggingu nr. 38/2001, frá síðasta tjónsdegi, 30. nóvember 2008, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Vegna ákæruliðar 6 er af hálfu Ísland Express ehf., kt.000000-0000, krafist að ákærði verði dæmdur til að greiða félaginu alls kr. 377.504 með almennum vöxtum skv. 1. mgr. 8. gr. l. nr. 38/2001 af kr. 23.709 frá 6. febrúar 2008 til 11. febrúar 2008, af kr. 94.218 frá þeim degi til 24. maí 2008, af kr. 121.942 kr. frá þeim degi til 9. ágúst 2008, af kr. 128.966 kr. frá þeim degi til 15. október 2008, af kr. 188.625 frá þeim degi til 25. nóvember 2008, af kr. 229.984 frá þeim degi til 17. desember 2008, af kr. 322.264, frá þeim degi til 21. janúar 2009, en af kr. 377.504 frá þeim degi til þingfestingardags, en með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Þá er einnig krafist greiðslu lögmannskostnaðar að mati dómsins eða samkvæmt framlögðu málskostnaðaryfirliti.

Vegna ákæruliðar 7 er af hálfu Skeljungs hf., kt. 000000-0000 gerð sú krafa að ákærði verði dæmdur til að greiða félaginu kr. 35.000 ásamt vöxtum samkvæmt 1. mgr. 8. gr. laga um vexti og verðtryggingu af kr. 15.000 frá 5. maí 2009, af kr. 24.000 frá 14. maí 2009 og af kr. 35.000 frá 15. maí 2009, en dráttarvöxtum samkvæmt 9. gr., sbr. III. kafla laganna frá því mánuður er liðinn frá dagsetningu skaðabótakröfu til greiðsludags. Þá er krafist málskostnaðar að mati dómsins.

Vegna ákæruliðar 7 er af hálfu Olíuverslunar Íslands hf., kt. 000000-0000, gerð krafa um fébætur að fjárhæð kr. 26.368, auk vaxta samkvæmt 8. gr. laga um vexti og verðtryggingu, nr. 38/2001, frá síðasta tjónsdegi, 15. maí 2009, en síðan dráttarvaxta samkvæmt 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

Vegna ákæruliðar 9 er þess krafist að ákærði greiði Byggt og búið ehf., kt. 000000-0000, kr. 178.119 auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 1. nóvember 2009 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákæruliðir í kafla II.

Vegna ákæruliðar 2 gerir A-kk-nf S-kk-nf, kt. 000000-0000, þá kröfu á hendur ákærða að hann verði dæmdur til að greiða honum skaðabætur samtals að fjárhæð kr. 375.300 með vöxtum samkvæmt 8.gr. sbr. 4. gr. laga um vexti og verðtryggingu af kr. 300.000 frá 11. mars 2010 til 22. mars 2010, en af kr. 375.300 frá 22. mars 2010 til þess dags þegar mánuður er liðinn frá því bótakrafan er kynnt fyrir sakborningi, en dráttarvaxta eftir þann dag, samkv. 9. gr. sbr. 1. mgr. 6. gr. sömu laga, til greiðsludags, allt að frádregnum kr. 25.000 innborguðum 2. júlí 2010, kr. 25.000 innborguðum 3. ágúst 2010, kr. 25.000 innborguðum 2. september 2010, kr. 25.000 innborguðum 4. október 2010, kr. 25.000 innborguðum 5. nóvember 2010, kr. 25.000 innborguðum 2. desember 2010, kr. 10.000 innborguðum 1. febrúar 2011, kr. 10.000 innborguðum 1. apríl 2011, kr. 10.000 innborguðum 2. maí 2011, kr. 20.000 innborguðum 6. maí 2011, kr. 10.000 innborguðum 17. maí 2011, kr. 10.000 innborguðum 19. maí 2011 og kr. 80.000 innborguðum 1. júní 2011.

Ákæruliður í kafla III.

Af hálfu hjónanna H-kvk-ef S-kvk-ef, kt. 000000-0000 og Þ-kk-ef A-kk-ef, kt. 000000-0000, er gerð sú krafa að ákærða verði gert að endurgreiða þeim kr. 280.000. Jafnframt er krafist vaxta samkvæmt 8. gr. laga um vexti og verðtryggingu nr. 38/2001 frá tjónsdegi sem var 21. janúar 2010 en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1987. Samkvæmt sakavottorði hefur honum þrívegis verið gerð refsing fyrir hraðakstursbrot og önnur umferðarlagabrot, síðast með dómi 19. febrúar 2009, en þá var ákærði jafnframt sviptur ökurétti í 6 mánuði. Hinn 12. mars 2008 var ákærði dæmdur til 30 daga skilorðsbundinnar fangelsisrefsingar fyrir líkamsárás. Hinn 4. júní 2009 var hann síðan dæmdur til 45 daga skilorðsbundinnar fangelsisrefsingar fyrir fjársvik og var skilorðsdómurinn frá 12. mars 2008 þá dæmdur upp. Brot ákærða sem hann er sakfelldur fyrir í máli þessu og greinir í ákæruliðum I.1 til 8 voru framin fyrir uppkvaðningu dómsins frá 4. júní 2009 og verður refsing vegna þeirra því ákveðin sem hegningarauki, sbr. 78. gr. almennra hegningarlaga. Með brotum sem í öðrum ákæruliðum greinir hefur ákærði hins vegar rofið skilorð þess dóms. Verður að taka dóminn upp og dæma refsingu í einu lagi fyrir brot ákærða, sbr. 60. gr. og 77. gr. almennra hegningarlaga. Við ákvörðun refsingar verður litið til þess að brot ákærða voru umfangsmikil og vörðuðu verulegum fjárhæðum. Til málsbóta horfir að ákærði hefur skýlaust játað brot sín og samþykkt að greiða skaðabótakröfur. Þá er nokkuð liðið frá því er ákærði framdi flest brotin. Samkvæmt öllu framansögðu þykir refsing ákærða hæfilega ákveðin fangelsi í 7 mánuði.

Ákærði ber skaðabótaábyrgð á tjóni sem hann hefur valdið með brotum sínum. Skaðabótakröfur Olíuverslunar Íslands hf. vegna ákæruliða I.2 til 5 voru hafðar uppi fyrir gildistöku laga um meðferð sakamála nr. 88/2008 og verður því leyst úr þeim samkvæmt eldri lögum, sbr. d-lið II. bráðabirgðaákvæðis laga nr. 88/2008. Verður ákærði dæmdur til greiðslu skaðabóta samkvæmt þeim kröfum. Skaðabótakrafa Olíuverslunar Íslands hf. vegna ákæruliðar I.7 fullnægir ekki skilyrðum 2. mgr. 173. gr. laga nr. 88/2008 og verður henni vísað frá dómi, sbr. 3. mgr. 174. gr. laganna. Skaðabótakröfur Ísland Express ehf., Skeljungs hf., Byggt og búið ehf., A-kk-ef S-kk-ef og H-kvk-ef S-kvk-ef og Þ-kk-ef A-kk-ef fullnægja framangreindum lagaskilyrðum og eru studdar viðhlítandi gögnum. Verður ákærði dæmdur til að greiða skaðabætur svo sem krafist hefur verið, með vöxtum sem í dómsorði greinir.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., vegna vinnu á rannsóknarstigi málsins og við meðferð þess fyrir dómi, 376.500 krónur að meðtöldum virðisaukaskatti. Ákærði greiði 112.205 krónur í annan sakarkostnað.

Af hálfu ákæruvaldsins flutti málið H-kvk-nf M. G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, K-kk-nf J-kk-nf J-kk-nf, sæti fangelsi í 7 mánuði.

Ákærði greiði Olíuverslun Íslands hf., kt. 000000-0000, skaðabætur að fjárhæð 1.119.686 krónur, auk vaxta samkvæmt 8. gr. laga um vexti og verðtryggingu nr. 38/2001 af 919.674 krónum frá 8. ágúst 2008, af 127.302 krónum frá 11. september 2008, en af 72.710 krónum frá 30. nóvember 2008, í öllum tilvikum til 18. nóvember 2011, en með dráttarvöxtum samkvæmt 9. gr. laga nr. 38/2001 frá þeim degi til greiðsludags.

Ákærði greiði Ísland Express ehf., kt. 000000-0000, 377.504 krónur auk vaxta samkvæmt 8. gr. laga nr. 38/2001 af 23.709 krónum frá 6. febrúar 2008 til 11. febrúar 2008, af 94.218 krónum frá þeim degi til 24. maí 2008, af 121.942 krónum frá þeim degi til 9. ágúst 2008, af 128.966 krónum frá þeim degi til 15. október 2008, af 188.625 krónum frá þeim degi til 25. nóvember 2008, af 229.984 krónum frá þeim degi til 17. desember 2008, af 322.264 krónum, frá þeim degi til 21. janúar 2009, en af 377.504 krónum frá þeim degi til 18. nóvember 2011, en með dráttarvöxtum samkvæmt 9. gr. laga nr. 38/2001 frá þeim degi til greiðsludags.

Ákærði greiði Skeljungi hf., kt. 000000-0000, 35.000 krónur auk vaxta samkvæmt 1. mgr. 8. gr. laga nr. 38/2001 af 15.000 krónum frá 5. maí 2009, af 24.000 krónum frá 14. maí 2009 og af 35.000 krónum frá 15. maí 2009 til 18. nóvember 2011, en með dráttarvöxtum samkvæmt 9. gr. sömu laga frá þeim degi til greiðsludags.

Ákærði greiði Byggt og búið ehf., kt. 000000-0000, 178.119 krónur auk vaxta samkvæmt 1. mgr. 8. gr. laga nr. 38/2001, frá 1. nóvember 2009 til 18. nóvember 2011, en með dráttarvöxtum samkvæmt 9. gr. sömu laga, frá þeim degi til greiðsludags.

Ákærði greiði A-kk-þgf S-kk-þgf, kt. 000000-0000, 375.300 krónur auk vaxta samkvæmt 8. gr. laga nr. 38/2001 af 300.000 krónum frá 11. mars 2010 til 22. mars 2010, en af 375.300 krónum frá þeim degi til 18. nóvember 2011, en með dráttarvöxtum samkvæmt 9. gr. laga nr. 38/2001 frá þeim degi til greiðsludags, allt að frádregnum innborgunum samtals að fjárhæð 300.000 krónur.

Ákærði greiði H-kvk-þgf S-kvk-þgf, kt. 000000-0000 og Þ-kk-þgf A-kk-þgf, kt. 000000-0000, 280.000 krónur, auk vaxta samkvæmt 8. gr. laga nr. 38/2001 frá 21. janúar 2010 til 18. nóvember 2011, en með dráttarvöxtum samkvæmt 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 376.500 krónur. Ákærði greiði 112.205 krónur í annan sakarkostnað.

R-kvk-nf H-kvk-nf